Filetta padulana
A filetta padulana (Thelypteris palustris) hè un tipu di filetta chì face parte di a famiglia di e Thelypteridaceae.

Descrizzione
A filetta padulana hè una pianta erbacea vivace chì aghjughje un'altezza da 30 à 80 centimi. U rizomu rampicante misura sinu à 50 centimi di longu. E so fogliole misuranu da 15 à 100 centimi di longu, sò pocu sfilate à a basa è sò tennere. E fogliole purtendu e spore si svoglienu parechje simane dopu à e fogliole sterile. E fogliole sò strettamente lineare à bordu intieru (à dibulamente dentatu), incù e ghjandule giallastre è i peli biancastri è à latu arrulatu in daretu. Ùn anu micca odore particulare. 

I sori si situeghjanu trà a nervatura cintrale è u bordu è s'avvicinanu più tardi di quest'ultimu. A maturità di e spore si situeghja trà lugliu è sittembre. 

U numeru di cromusomi hè di 2 n 70 o 72.

Ripartizione
A filetta padulana campa in i paduli è boschi umiti, à spessu in i lochi turbosi. 

A filetta padulana hè prisente in Corsica, in particulare in l'alzete fangose, in u stagnu di Chjurlinu.

Riferimenti
 Jeanmonod D. & Gamisans J. (2013) Flora Corsica (2 ed), Edisud.

Note 

Thelypteridaceae
Flora di Corsica